Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 554/11/8811	Trebišov, 27.9.2013
EEČ : 2-69-523-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplní svoju vyživovaciu povinnosť v mieste bydliska ani inde, vlči svojmu XXXXX, zvereného do osobnej starostlivosti otca XXXXX, v dobe od 25.01.2011 - dodnes a to aj napriek tomu, že jej táto povinnosť bola uložená rozsudkom Okresného súdu Trebišov zo dňa 22.04.2009 pod č. 7P/53/2009, právoplatného dňom 05.11.2009, v spojení s rozsudkom Krajského súdu Košice zo dňa 16.09.2009, pod č. 8CoP/179/2009, vyplývajúcu mu z ustanovenia § 62 Zákona o rodine č. 36/2005 Z. z., a to takým spôsobom, že je povinná prispievať na výživu XXXXX mesačne sumou 30 % zo sumy životného minima, t. j. 24,50 €, počnúc od právoplatnosti výroku rozsudku, vždy do 25. dňa toho ktorého mesiaca vopred k rukám otca dieťaťa, pričom takisto si neplní svoju vyživovaciu povinnosť v mieste bydliska ani inde, stanovenú Okresným súdom Trebišov zo dňa 21.04.2010, pod č. 7P/65/2010, právoplatného dňom 19.05.2010, voči svojej XXXXX XXXXX, zverenej do osobnej starostlivosti otca XXXXX v dobe od 25.01.2011 - dodnes, napriek tomu, že rozsudkom Okresného súdu Trebišov má platiť mesačne výživné vo výške 30,- €, na XXXXX, vždy do 25. dňa toho ktorého mesiaca vopred k rukám otca dieťaťa, počnúc dňom právoplatnosti rozsudku, čím takto od 25.01.2011 dodnes na výživnom dlhuje celkovú sumu vo výške 1.744,03 €

lebo zanikla trestnosť činu

Odôvodnenie:
	Uznesením policajného orgánu OO PZ XXXXX pod sp. zn.  ČVS: ORP-817/KC-TV-2011 zo dňa 05.03.2012 bolo vznesené obvinenie XXXXX  pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu skráteného vyšetrovania využila ustanovenie § 86 písm. a  Tr. zákona o účinnej ľútosti a dlh na bežnom výživnom za žalované obdobie vo výške 1.744,03 - € uhradila k rukám otca detí XXXXX dňa 28.08.2013 peňažným poštovým poukazom.

Uvedenú skutočnosť potvrdil vo svojej výpovedi dňa 28.08.2013 aj otec detí XXXXX, v ktorej uviedol, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka